АҞӘА, рашәара 4 - Sputnik. Илон Маск итвит ашьҭахь биткоин ахәԥса зықь доллар рҟынӡа агхеит ҳәа аанацҳауеит РИА Новости.
"Акриптовалиутақәа рыла ахәаахәҭраз биржа Binance аҿы абиткоин ахәԥса 5,5% иагханы 36,58 нызқь доллар аҿы илеит. 20 биржа рҟны авалиута абжьаратә хәыԥса зыԥхьаӡо апортал CoinMarketCap адыррақәа рыла биткоин 5,1% процент имариаханы 36,74 нызқь доллар ҟалоит", - аҳәоит аацҳамҭаҿы.
Маск итвит аҿы биткоини емодзии еиҟәшьоу агәы асахьа рниҵеит, агәыԥ Linkin Park аиԥырҵра иазку ашәа "In the End" ажәақәа "То есть в конце концов это было не важно?" ааганы.
Абри акьыԥхьымҭа ашьҭахь биткоин ахәԥса 38,5 нызқь доллар аҟынтәи 37,3 нызқь рҟынӡа илаҟәит. Аамҭақәак рышьҭахь биткоин 38 000 доллар иазыхынҳәит, аха нас еиҭах алаҟәра иалагеит.
Илон Маск биткоин азы итвитқәа акриптовалиута акотировка анырра арҭоит. Убас иҟан ажьырныҳәамзазы Илон Маск Twitter аҿтәи итвит ашьҭахьгьы.